Cel mai modern parc public pentru sport şi agrement din România va fi deschis în această lună la Cluj-Napoca.

Parcul de sport și agrement din cartierul Gheorgheni Parcul de sport și agrement din cartierul Gheorgheni Parcul de sport și agrement din cartierul Gheorgheni Parcul de sport și agrement din cartierul Gheorgheni Parcul de sport și agrement din cartierul Gheorgheni

Baza a fost amenajată în capătul cartierului Gheorgheni, pe locul fostului cartodrom, printr-o investiţie comună a primăriei şi Companiei Naţionale de Investiţii.

Reprezentantul municipalităţii, Ovidiu Cîmpean, a precizat că toate lucrările majore au fost finalizate şi în acest moment se mai fac doar retuşuri şi operaţiuni de igienizare:

Luna aceasta Compania Naţională de Investiţii va face recepţia lucrărilor. Este vorba de o investiţie de peste 20 de milioane de lei, pe o suprafaţă de 10 hectare. Baza de agrement cuprinde mai multe terenuri de minifotbal, de baschet, de fotbal, terenuri de tenis, un amfiteatru în aer liber, o zonă de parc de aventură, o zonă de paint-ball, piste de atletism dar şi o sală unde se pot practica sporturi indoor, în principal popice şi tenis de masă. De asemenea, a fost construită o sală multifuncţională, unde pot fi organizate evenimente, destinată în principal organizaţiilor de tineret dar şi altor grupuri informale de tineri. (Ovidiu Cîmpean)

Parcul de sport și agrement din cartierul Gheorgheni Parcul de sport și agrement din cartierul Gheorgheni Parcul de sport și agrement din cartierul Gheorgheni Parcul de sport și agrement din cartierul Gheorgheni

Accesul în Parcul Gheorgheni şi utilizarea terenurilor sportive vor fi gratuite. Pentru a preîntâmpina aglomeraţia şi eventualele inconveniente, primăria va stabili un regulament în baza căruia să se facă accesul pe terenurile de sport şi în sala multifuncţională:

Accesul va fi gratuit, dar va fi un sistem de programare şi rezervare, astfel încât să se asigure o utilizare civilizată a bazei sportive. Este o politică a municipalităţii de a asigura condiţii optime pentru practicarea sportului pentru că, sigur, sănătatea clujenilor este importantă şi încurajând, prin gratuitate, accesul în astfel de baze sportive, credem că adoptăm o măsură care poate contribui la sănătatea clujenilor. (Ovidiu Cimpean)

Parcul de sport și agrement din cartierul Gheorgheni Parcul de sport și agrement din cartierul Gheorgheni Parcul de sport și agrement din cartierul Gheorgheni Parcul de sport și agrement din cartierul Gheorgheni

Pe lângă terenurile sportive, în Parcul Gheorgheni au fost amenajate mai multe alei pentru promenadă, au fost plantaţi arbori şi au fost păstrate spaţii verzi în tot perimetrul bazei.

Mihai Miclăuş

Radio Cluj poate fi ascultat şi online, AICI sau pe telefon: 031 504 0456, apel cu tarif normal.